อานุภาพ ลิขิตอำนวยชัย

อานุภาพ ลิขิตอำนวยชัย (เกิด 28 ธันวาคม พ.ศ. 2522)  เป็นนักธุรกิจและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดสมุทรสงคราม สังกัดพรรคประชาชน

 ประวัติ 
อานุภาพ เกิดเมื่อวันที่ 28 ธันวาคม พ.ศ. 2522 เป็นบุตรนายอำนวย ลิขิตอำนวยชัย อดีตนายกองค์การบริหารส่วนจังหวัดสมุทรสงคราม กับนางสมใจ ลิขิตอำนวยชัย โดยมีพี่สาว คือนันทิยา ลิขิตอำนวยชัย อดีตผู้สมัครนายกองค์การบริหารส่วนจังหวัดสมุทรสงคราม สังกัดพรรคประชาชน และน้องชายอนุสรณ์ ลิขิตอำนวยชัย

สำเร็จการศึกษาระดับปริญญาตรี คณะวิศวกรรมศาสตร์ สาขาวิศวกรรมชลประทาน จากมหาวิทยาลัยเกษตรศาสตร์

นอกจากนี้ได้ประกอบกิจการ โดยเป็นหนึ่งในคณะกรรมการบริษัท บีทูเค เซอร์วิสเซส จำกัด ดำเนินธุรกิจประกอบธุรกิจนำเที่ยวทุกประเภท

 การเมือง 
อานุภาพเข้าสู่การเมืองครั้งแรก ด้วยการลงสมัครรับเลือกตั้งนายกองค์การบริหารส่วนจังหวัดสมุทรสงคราม ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 สังกัดคณะก้าวหน้า แต่ไม่ได้รับเลือกตั้ง 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 อานุภาพลงสมัคร สส.สมุทรสงคราม และเอาชนะรังสิมา รอดรัศมี สส.สมุทรสงคราม 5 สมัย

 สมาชิกสภาผู้แทนราษฎร 
อานุภาพ ลิขิตอำนวยชัย ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสมุทรสงคราม สังกัดพรรคก้าวไกล → พรรคประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดสมุทรสงคราม สังกัดพรรคประชาชน

 สุขภาพ 
เมื่อวันที่ 22 สิงหาคม พ.ศ. 2566 ในวันที่มีการลงมติเลือกนายกรัฐมนตรีไทย พ.ศ. 2566 ครั้งที่ 3 อานุภาพได้หมดสติขณะลงมติในรัฐสภา โดยมีอาการโรคลมชักกำเริบ อานุภาพถูกนำตัวส่งวชิรพยาบาล โดยอาการดีขึ้นในเวลาต่อมา

 อ้างอิง 

 แหล่งข้อมูลอื่น 


หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสมุทรสงคราม
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากคณะวิศวกรรมศาสตร์ มหาวิทยาลัยเกษตรศาสตร์